open-index/open-wikipedia-markdown huggingface dataset:
Nerjan luolat

**Nerjan luolat** Espanjan etelärannikolla Andalusiassa Nerjan kaupungissa löytyivät 1959, kun viisi koulupoikaa jahtasi lepakoita, joiden he olivat nähneet tulevan luolasta. Luolat sijaitsevat Espanjan aurinkorannikolla noin 55 kilometriä Malagasta itään.

Luolissa on asunut ihmisiä 6&nbsp;000 vuotta sitten, ja sieltä on löytynyt heidän luurankojaan. Niitä on asetettu esille vitriineihin. Tippukiviesiintymät kuuluvat Euroopan hienoimpiin. Luolat löytäneille pojille, nykyisin iäkkäille miehille, on muutama vuosi sitten myönnetty pieni eläke, sillä luolat tuottavat paikkakunnalle turistivirtojen ansiosta runsaasti tuloja. Luolastoa ei ole vielä tutkittu perin pohjin, vaan sieltä saattaa löytyä uutta.

Sittemmin luolista on löytynyt neandertalin ihmisten maalaamiksi tunnistettuja hylkeitä esittäviä maalauksia, joiden ympärillä oleva orgaaninen aines on vuonna 2012 Miamissa tehdyissä tutkimuksissa todettu olevan 42&nbsp;300–43&nbsp;500 vuoden takaa. Neandertalilaisten ei ole aiemmin tiedetty tehneen maalauksia, vaan ne on liitetty Homo sapiensiin.

## Lähteet

## Aiheesta muualla
Elma ja Liisa

**Elma ja Liisa** on Pamela Tolan ja Pihla Viitalan tekemä ja käsikirjoittama lyhytelokuva, jonka ensi-ilta oli 8.&nbsp;huhtikuuta 2011. Teemaltaan se sivuaa elokuvaa ''Thelma ja Louise''.

*Elma ja Liisa* lanseerasi Finnkinon teattereissa uuden elokuvanäytösmallin. Sen myötä lyhyiden elokuvien esittäminen on määrä tehdä pysyväksi. Lyhyiden filmien pitäminen ohjelmistossa onnistuu paremmin kuin pitkien, koska niissä kilpailu esityspaikoista ei ole yhtä kova. Lyhytelokuva hinnoitellaan normaalippua edullisemmaksi.

## Lähteet
Haarukkalevä

**Haarukkalevä** (*Furcellaria lumbricalis*) on merissä elävä punaruskea levä. Sen elinaluetta ovat Eurooppa ja Lounais-Aasia. Haarukkalevä on haarukkamainen punalevä. Se kasvaa tupsumaisissa vyyhdeissä joilla on juurimaisia kiinnitysrihmoja, varret kasvavat noin 1–2 millimetriä leveiksi ja noin 5–20 senttimetriä korkeaksi. Itämeressä sitä kasvaa punalevävyöhykkeen syvyydessä kivialustoilla.

## Lähteet

## Aiheesta muualla
* Laji.fi: Haarukkalevä (''Furcellaria lumbricalis'')
* UniProt, Taxonomy: ''Furcellaria lumbricalis''
Julija Pidlužnaja

**Julija Vitaljevna Pidlužnaja** (, s. 1. lokakuuta 1988 Jekaterinburg) on venäläinen pituushyppääjä.

Pidlužnaja voitti pronssia alle 20-vuotiaiden EM-kisoissa 2007 tuloksella 628 cm. Ensimmäisissä aikuisten arvokisoissaan, Pariisin sisäratojen EM-kisoissa 2011, hän voitti pronssia sisäratojen ennätyksellään 675 cm.

Pidlužnajan ulkoratojen ennätys on 687 cm, jonka hän hyppäsi Tšeboksaryssa 4. elokuuta 2015.

## Lähteet
*

### Viitteet
Scott Glennie

**Scott Glennie** (s. 22. helmikuuta 1991 Winnipeg, Manitoba, Kanada) on kanadalainen jääkiekkoilija. Hän pelaa NHL-joukkue Dallas Starsin farmijoukkueessa, AHL:n Texas Starsissa.

## Ura
Brandon Wheat Kings varasi Glennien 29. pelaajana WHL:ään kesällä 2006. Hän pelasi kauden 2006–2007 Manitoban paikallista juniorisarjaa Winnipeg Wildin joukkueessa ja siirtyi seuraavaksi kaudeksi Brandoniin. Tulokaskaudella 16-vuotias Glennie teki pisteet 26+32=58. Hän oli Wheat Kingsin kolmanneksi paras maalintekijä.

Glennien toisesta WHL-kaudesta 2008–2009 jäi 15 ottelua väliin murtuneen kyynärpään takia, mutta hän teki tulokaskauttaan paremmat tehopisteet 28+42=70. Glennie jakoi pisteillä 3+15=18 kevään 2009 pudotuspeleissä joukkueen sisäisen pistepörssin voiton Brayden Schennin kanssa. Hän voitti lisäksi joukkueen sisäisen syöttöpörssin. Dallas Stars varasi Glennien koko NHL:n varaustilaisuuden kahdeksantena pelaajana .

Kaudella 2009–2010 Glennie sijoittui Wheat Kingsin sisäisessä pistepörssissä kolmanneksi ja syöttöpörssissä toiseksi. Hän teki heinäkuussa 2010 kolmivuotisen tulokassopimuksen Dallas Starsin kanssa. Glennie kuitenkin palautettiin harjoitusleirin jälkeen takaisin Wheat Kingsiin, jonka toiseksi paras pistemies hän oli Mark Stonen jälkeen pisteillä 35+56=91. Glennie oli WHL:n pistepörssissä kahdeksas.

Huhtikuussa 2011 Glennie siirtyi loppukevääksi AHL-joukkue Texas Starsiin. Hän pelasi joukkueessa neljä runkosarja- ja kuusi pudotuspeliottelua tehden yhden maalin. Glennie on pelannut pelasi Texas Starsissa vuodesta 2011 lähtien.

## Maajoukkue
Glennie voitti Canada Westernin joukkueessa pronssia alle 17-vuotiaiden World Hockey Challengesta vuonna 2008.

## Pelityyli
Glennien vahvuudet ovat käsissä ja maalintekotaidoissa. Hän pelaa rightilta.

## Tilastot

## Lähteet
*
*
*
### Viitteet
Anne Dudek

**Anne Louise Dudek** (s. 22. maaliskuuta 1975 Boston, Massachusetts, Yhdysvallat) on yhdysvaltalainen näyttelijä.

## Ura
Anne Dudek opiskeli teatteria Northwestern-yliopistossa Chicagossa. Hän aloitti näyttelijän uransa teatterissa 1990-luvun puolivälissä. Dudek esiintyi mm. näytelmissä *Iphigenia in Taurus* ja *Lasinen eläintarha*.
Hän teki debyyttinsä Broadwaylla vuonna 2000 näytelmässä *Wrong Mountain*.

Saavutettuaan mainetta Broadwaylla Dudek siirtyi näyttelemään televisiosarjoissa ja elokuvissa. Hän vieraili mm. sarjoissa *[[Täydelliset naiset]]*, *[[Num3rot]]* ja *[[Bones]]*. Dudekilla oli päärooli brittiläisessä komediasarjassa *The Book Group* vuosina 2002–2003. Vuonna 2004 hän esiintyi elokuvassa *[[White Chicks]]*.

Dudek esitti tri Amber Volakisia sairaalasarjassa *[[House (televisiosarja)|House]]* sarjan neljännellä tuotantokaudella. Hän vieraili sarjassa uudelleen viidennellä tuotantokaudella. Dudek on esittänyt Francine Hansonia sarjassa *[[Mad Men]]* ja lahkojohtaja Alby Grantin vaimoa Luraa sarjassa *[[Big Love]]*. Vuonna 2010 hän alkoi näytellä sarjassa *Covert Affairs*.

## Yksityiselämä
Dudek on naimisissa taiteilija Matthew Hellerin kanssa. Heillä on vuonna 2008 syntynyt poika.

## Filmografia
### Elokuvat

### Televisiosarjat

## Teatterirooleja
* *Iphigenia in Taurus*
* *Lasinen eläintarha*
* *Wrong Mountain* (Broadway, 2000)
 
## Lähteet

## Aiheesta muualla

* 
* Anne Dudek Internet Broadway Databasessa
* 
* Anne Dudek TV.com-sivustolla
Håkan Juholt

**Håkan Juholt** (s. 16. syyskuuta 1962 Oskarshamn, Ruotsi) on ruotsalainen poliitikko. Hänet valittiin Ruotsin sosiaalidemokraattisen työväenpuolueen puheenjohtajaksi 25. maaliskuuta 2011. Juholt on ollut valtiopäivien jäsen vuodesta 1994 edustaen Kalmarin läänin vaalipiiriä. Hän on ollut Ruotsin valtiopäivien puolustusvaliokunnan puheenjohtaja vuodesta  2010. Syyskuusta 2017 lähtien Juholt on Ruotsin Islannin suurlähettiläs.

Juholt aiheutti kohun kun kävi ilmi että hän nosti täysimääräistä kulukorvausta Tukholman asunnostaan, vaikka asui siinä puolisonsa kanssa. Häntä vaadittiin eroamaan kohun takia, mutta hän sai silti  puolueen päättävän elimen, toimeenpanevan neuvoston tuen. Viestimet ovat kuitenkin spekuloineet erolla. Juholtin vihjaillaan suostuneen eroon, jos neuvosto antaa hänelle luottamuksensa. 21. tammikuuta 2012 Juholt ilmoitti erostaan ja perusteli sitä sillä, että hän oli tehnyt virheen. Häntä arvosteltiin koko puheenjohtajauran ajan ja epäiltiin muun muassa kulukorvausten väärinkäytöksestä ja puolueen johdolle valehtelemisesta. 27. tammikuuta 2012 puolueen puheenjohtajaksi valittiin Stefan Löfven.

Juholtin isoisä oli kuvanveistäjä Arvid Källström.

## Lähteet

## Aiheesta muualla
* Juholt sosiaalidemokraattisen puolueen sivulla 
* Juholt Ruotsin valtiopäivien sivuilla
Leijahait

**Leijahait** (Dalatiidae) eli aiemmin **valohait**  on piikkihaikaloihin kuuluva valtamerissä tavattava kalaheimo, jonka lajit elävät yleensä syvissä vesissä.

## Lajit
Leijahaiden lajien lukumäärä vaihtelee lähteittäin. Uusimman luokituksen mukaan heimoon kuuluu 7 sukua ja noin 10 lajia. Aikaisemmin alaheimoiksi luokiteltuja taksoneita on erotettu omiksi heimoikseen.

## Anatomia
Leijahait ovat pienikokoisia hailajeja ja suurin osa aikuisista on alle puolimetrisiä, pisimmillään hieman alle kaksimetrisiä. Heimoon kuuluu yksi maailman pienimmistä haista, kääpiövalohai, joka kasvaa vain 25&nbsp;cm:n pituiseksi. Lajeilla on luminoivia elimiä, jotka sijaitsevat yleensä vatsassa. Selkäeviä lajeilla on kaksi ja niissä ei yleensä ole piikkejä. Silmät ovat valohailajeilla suurikokoiset. Suussa on hammasrivejä 16&ndash;37 ja alahampaat ovat ylähampaita suuremmat.

## Levinneisyys
Leijahaiden heimon lajeja tavataan Atlantin, Intian valtameren ja Tyynenmeren alueella niin kylmistä kuin lämpimimmistäkin vesistä. Lajeissa on sekä rannikon että avomeren kaloja.

## Lähteet
Fellman

**Fellman** on Etelä-Pohjanmaalta lähtöisin oleva pohjoissuomalainen pappis-, sivistys- ja porvarisuku. Suvussa on kaksi 1900-luvun alussa aateloitua haaraa.

Fellmanin suku yksi Suomen vanhimpia pappissukuja. Suvun kantaisänä pidetään vuonna 1615 kuollutta Iin kirkkoherraa Jacobus Olaita. Hänen jälkeläisiään toimi useassa polvessa pappeina Lapissa. Hänen pojanpoikansa Esaias Mansvetuksenpoika Fellman (1620–1697) oli kuuluisa saamelaisten keskuudessa toiminut pappi ja lähetyssaarnaaja. Hänen vaimonsa kautta suku liittyy Genealogia Sursillianaan. Jo ennen sukunimen Fellman (”tunturimies”) käyttöönottoa jotkut suvun jäsenet ovat käyttäneet sukunimeä Björn.

Sukuun kuuluneet senaattoriveljekset Isak ja G. E. Fellman aateloitiin vuosina 1902 ja 1904. Molemmat suvut introdusoitiin ritarihuoneelle vuonna 1904, numeroilla 275 ja 279. Kummankin aatelissuvun vaakunassa on kaksi poroa ja Lapin vaakunasta peräisin oleva nuijamies. Suvun 275 tunnuslauseena on ”Totuus maan perii” ja suvun 279 ”Koti kuusta kuuleminen”.

## Suvun jäseniä
* Esaias Mansueti (Mansvetuksenpoika) Fellman (1620–1697), "lappalaisten apostolina" tunnettu pappi
* Johan Fellman (1781–1870), raahelainen laivanvarustaja, kauppias, lahjoittaja
* Baltzar Fellman (1789–1862), raahelainen kauppias, Johan F:n veli
* Jakob (Jaakko) Fellman (1795–1875), pappi, Lapin ja Venäjän tutkija, saamelaisten kansanperinteen kerääjä, Johan Fellmanin serkku
* Isak Wilhelm Fellman (1828–1900), oululainen kauppias, laivanvarustaja ja oluttehtailija
* August Fellman (1839–1912), teollisuusyrittäjä, Jakob Fellmanin poika
* Isak Fellman (1841–1919), senaattori, Vaasan hovioikeuden presidentti, kasvitieteilijä, Lapin-tutkija, Jakob Fellmanin poika
* Gustaf Esaias Fellman (1843–1916), kuvernööri, senaattori, valtioneuvos, Jakob Fellmanin poika
* Hjalmar Fellman (1871–1950), keihäänheittäjä, apteekkari, G. E. Fellmanin poika
* Arno Fellman (1882–1954), historiantutkija, hengellinen kirjailija ja Ristin Voitto-lehden päätoimittaja, Isak Fellmanin poika
* Johan Fellman (s. 1931), matemaatikko, tilastotieteen professori
* Olavi Fellman (s. 1956), kuvataiteilija, graafikko, kuraattori, taide- ja kulttuurialan järjestövaikuttaja ja ympäristöaktiivi
* Susanna Fellman (s. 1963), yrityshistorioitsija, Göteborgin yliopiston professori, Johan Fellmanin (s. 1931) tytär
* Nina Fellman (s. 1964), ahvenanmaalainen toimittaja ja poliitikko
* Daniel Fellman (s. 1990), jalkapalloilija
* Rosanna Fellman (s. 1995), runoilija
* Jenny Fellman (s. 1997), ampumahiihtäjä

## Lähteet
Sanjay Dutt

**Sanjay Dutt** (s. 29. heinäkuuta 1959 Bombay, Maharashtra, Intia) on intialainen elokuvanäyttelijä ja -tuottaja, joka tunnetaan työstään hindinkielisessä elokuvateollisuudessa. Hän esiintyi lapsinäyttelijänä vuoden 1971 elokuvassa *[[Reshma Aur Shera]]* ja teki debyyttinsä aikuisena elokuvassa *[[Rocky (vuoden 1981 elokuva)|Rocky]]* vuonna 1981. Tämän jälkeen hän on näytellyt joissakin suosituimmissa hindinkielisissä elokuvissa.

21. maaliskuuta 2013 Intian korkein oikeus tuomitsi Duttin viiden vuoden vankeuteen aseiden laittomasta hallussapidosta liittyen Bombayn pommi-iskuihin 1993.

Duttin elämästä kertova elokuva *[[Sanju]]* sai ensi-iltansa vuonna 2018.

## Yksityiselämä
Sanjay Dutt syntyi Bombayssa. Hänen vanhempansa olivat näyttelijät Nargis ja Sunil Dutt. Dutt kärsi nuorena yhdeksän vuoden ajan huumeriippuvuudesta. Hän meni naimisiin näyttelijä Richa Sharman kanssa vuonna 1987. Sharma kuoli aivokasvaimeen vuonna 1996. He saivat Trishala-nimisen tyttären, joka asuu Yhdysvalloissa. Dutt meni naimisiin malli Rhea Pillain kanssa vuonna 1998 ja he erosivat vuonna 2005. Dutt nai Manyatan (ennen Dilnawaz Shaikh) vuonna 2008. Manyata Dutt synnytti kaksoset, tytön ja pojan, 21. lokakuuta 2010.

Duttilla todettiin keuhkosyöpä elokuussa 2020.

## Filmografia

## Palkinnot
* Bengal Film Journalists’ Association Awards
** 2004: Paras miespääosa – *[[Munna Bhai M.B.B.S.]]*

* Bollywood Movie Awards
** 2003: Kriitikkopalkinto parhaalle miesnäyttelijälle – *[[Kaante]]*
** 2004: Sensaatiomaisin näyttelijä – *[[Munna Bhai M.B.B.S.]]*

* Filmfare Awards
** 2000: Paras miespääosa – **'
** 2004: Paras koominen rooli – ''[[Munna Bhai M.B.B.S.]]''

* [[Global Indian Film Awards]]
** 2006: Kriitikkopalkinto parhaasta miespääosasta – ''[[Lage Raho Munna Bhai]]''

* [[International Indian Film Academy Awards]]
** 2000: Paras miespääosa – **'
** 2010: Paras koominen rooli – *[[All the Best: Fun Begins]]*

* Screen Awards
** 2000: Paras miespääosa – **
** 2001: Paras miessivuosa – *[[Operaatio Kashmir]]*

* Stardust Awards
** 2004: Vuoden miestähti – *[[Munna Bhai M.B.B.S.]]*
** 2007: Vuoden miestähti – *[[Lage Raho Munna Bhai]]*

* Zee Cine Awards
** 2001: ”Zee Premiere Choice” – *[[Operaatio Kashmir]]*
** 2007: Kriitikkopalkinto parhaasta miespääosasta – *[[Lage Raho Munna Bhai]]*

## Lähteet

## Aiheesta muualla

* 
* 
*
ARP (soitinvalmistaja)

**ARP Instruments, Inc.** oli yhdysvaltalainen soitinvalmistaja. Yhtiö tunnetaan lähinnä valmistamistaan analogisista syntetisaattoreista, joita käyttivät useat tunnetut muusikot. ARP:n syntetisaattorit olivat suosittuja 1970-luvulla, mutta yhtiö lopetti toimintansa ajautuessaan konkurssiin vuonna 1981. Yhtiö oli 1970-luvulla Moogin rinnalla suurin yhdysvaltalainen syntetisaattorivalmistaja. Minimoogin ollessa Moogin tunnetuin malli ARP:lla olivat vastaavia malleja ARP Odyssey ja puolimodulaarinen ARP 2600.

ARP:n valmistamaa ARP 2600 käytettiin Star Wars -elokuvissa. Syntetisaattorilla tehtiin R2-D2:n äänet.

## Tunnettuja käyttäjiä
* Tony Banks, Genesis
* Linda McCartney
* Stevie Wonder
* Depeche Mode
* Jean Michel Jarre
Vicenza Calcio

**Vicenza Calcio** on italialainen jalkapalloseura, joka on perustettu Vicenzassa, Venetossa 9. maaliskuuta 1902. Se pelaa kaudella 2021–2022 Italian jalkapallon toiseksi korkeimmalla sarjatasolla, Serie B:ssä. Joukkue on pelannut aiemmin myös Serie A:ssa.

Joukkue osallistui ensimmäisen kerran Italian mestaruussarjaan vuonna 1911, jolloin se selvisi heti finaaliin. Finaalissa se hävisi US Pro Vercelli Calciolle, joka oli yksi sen hetken menestyksekkäimmistä italialaisseuroista. Kaudelle 1976–77 joukkue hankki riveihinsä Paolo Rossin, joka voitti sarjan maalikuninkuuden kaudella 1977–78 tehden 24 maalia. Samalla kaudella joukkue sijoittuikin Serie A:ssa toiseksi heti Juventuksen jälkeen.

Vuonna 1997 joukkue voitti Italian cupin. Viimeksi joukkue on pelannut Serie A:ssa kaudella 2000–2001.

## Lähteet

## Aiheesta muualla
*Joukkueen kotisivut
President pro tempore (Yhdysvaltain senaatti)

**President pro tempore** on Yhdysvaltain senaatin korkea-arvoisin jäsen. President pro tempore on senaatin puheenjohtaja varsinaisen puheenjohtajan eli varapresidentin poissaollessa istunnosta tai tämän hoitaessa Yhdysvaltain presidentin virkaa. Yhdysvaltain perustuslaki ei suoranaisesti ota kantaa siihen, miten viranhaltija valitaan, mutta 1900-luvun puolesta välistä lähtien perinne on ollut se, että enemmistöä edustavan puolueen virkaiältään pitäikäisin senaattori valitaan virkaan. 

President pro tempore on kolmantena Yhdysvaltain presidentin vallanperimysjärjestyksessä varapresidentin ja edustajainhuoneen puhemiehen jälkeen. Viranhaltijan vuosipalkka on 193 400 dollaria, joka on saman verran kuin senaatin vähemmistön ja enemmistön ryhmäpuheenjohtajilla.

Nykyisenä president pro temporena toimii Chuck Grassley, joka aloitti virassaan 3. tammikuuta 2025.

## Luettelo president pro temporeista
 

Lähde:

## Lähteet

## Aiheesta muualla
Tunica molesta

**Tunica molesta** oli kidutuskeino Antiikin Roomassa. Uhrin päällä oleva paita valeltiin syttyvällä vahamaisella aineella, joka sytytettiin tuleen. Rooman keisari Nero teloitti joitakin kristittyjä tällä tavoin.
Nikola Mirotić

**Nikola Mirotić** (s. 11. helmikuuta 1991 Podgorica, Montenegron ST, Jugoslavia) on montenegrolais-espanjalainen koripalloilija.

## Ura
Mirotić pelasi koripalloa Real Madridin juniorijoukkueissa ja nousi kaudeksi 2008–2009 seuran edustusjoukkueeseen. Kaudeksi 2009–2010 hän siirtyi LEB Orossa pelanneeseen CD Maristas-Palenciaan, jonka riveissä hän teki 8,0 pistettä ottelua kohden. Kaudeksi 2010–2011 Mirotić palasi Real Madridin edustusjoukkueeseen.

Mirotić siirtyi NBA:han vuonna 2014. Hän pelasi Chicago Bullsissa kausina 2014–2018, kaikkiaan 243 runkosarjaottelua ja 17 pudotuspeliä. Helmikuussa 2018 hän siirtyi New Orleans Pelicansiin ja helmikuussa 2019 Milwaukee Bucksiin. Hän palasi vuoden 2019 kesällä Eurooppaan ja teki monivuotisen sopimuksen FC Barcelonan kanssa.

Espanjan maajoukkueessa Mirotić on voittanut Euroopan-mestaruuden 2015 sekä saavuttanut olympiapronssia 2016.

## Lähteet

## Aiheesta muualla

* Euroliigan pelaajaprofiili 
* ACB:n pelaajaprofiili  
* NBA:n pelaajaprofiili
Silvola (Vantaa)

**Silvola** () on vanha kylä ja nykyinen pien­talo­alue Vantaalla Vantaan­joen varrella lähellä Helsingin rajaa. 

Kylän alkuperäinen ruotsinkielinen nimi Sillböle johtuu todennäköisesti muinaisruotsalaisesta miehen nimestä *Sille*, joka ilmeisesti on lyhentymä nimestä Silvester, Sighlef tai Silvast. Nimen loppuosa *böle* tarkoittaa uudistaloa.

## Silvolan alue

Vanhana maarekisterikylänä Silvola käsittää alueita Vantaan­joen molemmilta puolilta. Nykyisin Vantaalla ei ole Silvola-nimistä kaupunginosaa, vaan kylän Vantaan­joen länsi­puoliset alueet muodostavat pääosan Kaivokselan kaupungin­osasta, kun taas sen Vantaanjoen itä­puolella oleva osa, jossa muun muassa Silvolan tekoallas sijaitsee, kuuluu Ylästön kaupungin­osaan. Silvola on kuitenkin käytössä Kaivokselan itä­osassa, Vantaanjoen rannalla olevan pientaloalueen nimenä. Alueella toimii Silvolan pientaloyhdistys r.y. Pien­talo­alueen ja Hämeenlinnanväylän välissä on Silvolan yritys­alue, jossa toimii useita suuria auto­liikkeitä. 

## Historia

Silvolan (Sillbölen) kylä oli olemassa jo 1500-luvulla. Kylän tonttialue sijaitsi tuolloin Vantaanjoen itärannalla paikalla nykyisen *Sillböle gårdin* paikalla, Silvolantien varrella.

Kylän alueen länsiosasta löydettiin vuonna 1744 rautamalmiesiintymä, ja jo samana vuonna alueella aloitettiin kaivostoiminta. Sillbölen kaivos oli toiminnassa ensimmäisessä vaiheessa vuoteen 1770 saakka sekä uudelleen vuodesta 1823 lähtien muutamien keskeytyksin vuoteen 1866 saakka. Sieltä louhittiin kaikkiaan 207&nbsp;952 kippuntaa eli noin 35&nbsp;352 tonnia malmia. Kaivoksela on saanut nimensä tästä kaivosalueesta, joka sijaitsee Kaivokselan koulun länsipuolella.


Kuva:Kaivokselan kaivokset kyltti.jpg|Opaste Sillbölen rautakaivoksen jäänteille Vantaan Kaivokselassa.
Kuva:Kaivokselan kaivokset3.jpg|Rautakaivoksen kuilua.
Kuva:Kaivokselan kaivokset4.jpg|Rautakaivoksen kuilua.


## Katso myös
* Silvola-Sillböle 1500-2000

## Lähteet

## Kirjallisuutta

*
Bosnia-Hertsegovinan kansallismuseo

**Bosnia-Hertsegovinan kansallismuseo** sijaitsee maan pääkaupungissa Sarajevossa. Siellä esitellään maan historian vaiheita Illyrian ja Rooman valtakunnan ajoista lähtien. Museossa on näytteillä myös Sarajevon Haggadah, juutalaisten pyhä kirja 1300-luvulta. Sitä voi selata museossa myös elektronisesti.

## Lähteet

## Aiheesta muualla
Sarajevon Haggadah

**Sarajevon [[Haggada]]** on 1300-luvulta peräisin oleva juutalaisten pyhä kirja. Sitä säilytetään Bosnia ja Hertsegovinan kansallismuseossa. Se on arvoltaan yksi maailman arvokkaimmista kirjoista. Koodeksin arvoksi on arvioitu lähes miljardi euroa. Kirjan luomiskertomuksessa on maailma kuvattu pallon muotoiseksi. Museossa kirjaa voi selata elektronisesti.

## Lähteet
Edmund Grindal

**Edmund Grindal** (n. 1519–1583) oli Lontoon piispa, Yorkin ja Canterburyn arkkipiispa Elisabet I hallintokauden aikana.

## Lähteet
Skakavac

**Skakavacin vesiputous** on Bosnia ja Hertsegovinan korkein vesiputous. Sen pudotus Budovik-vuoren rinteellä on 98 metriä. Putous sijaitsee lähellä Sarajevoa. Nahorevon kylästä putoukselle on tunnin patikkamatka.

## Lähteet
Bijambare

**Bijambare** on luolasto Bosnia ja Hertsegovinassa. Se sijaitsee 40 kilometrin päästä maan pääkaupungista Sarajevosta. Luolaston neljä ”hallia” on täynnä erilaisia tippukivimuodostelmia. Bijambaren pisin luola on 420 metriä pitkä.

## Lähteet
Kurkijärvi (täsmennyssivu)

**Kurkijärvi** voi tarkoittaa seuraavia:

## Järviä

**Kurkijärvi** on melko yleinen järvennimi Suomessa (Kansalaisen Karttapaikassa Kurkijärviä on 21 kpl)

* Kurkijärvi, järvi Kuusamossa (suurin järvistä)
* Kurkijärvi, järvi Mänttä-Vilppulassa
* Kurkijärvi, järvi Espoossa
* Kurkijärvi, järvi Inarissa
* Kurkijärvi, järvi Orivedellä
* Kurkijärvi, järvi Kuhmoisten Harjunsalmella
* Kurkijärvi, järvi Kuhmoisten Kylämässä
* Kurkijärvi, järvi Jämsässä
* Kurkijärvi, järvi Pedersöressä
* Kurkijärvi, järvi Pälkäneellä
* Kurkijärvi, järvi Pälkäneellä
* Kurkijärvi, järvi Pälkäneen Ämmätsässä
* Kurkijärvi, järvi Luhangassa, Jyväskylässä ja Joutsassa
* Kurkijärvi, järvi Sulkavalla
* Kurkijärvi, järvi Padasjoella ja Pälkäneellä
* Kurkijärvi, järvi Savitaipaleella
* Kurkijärvi, järvi Savitaipaleella
* Kurkijärvi, järvi Pihtiputaalla lähellä Honkarantaa
* Kurkijärvi, järvi Pihtiputaan Pajukonperällä
* Kurkijärvi, järvi Ristiinassa
* Kurkijärvi, järvi Heinävedellä
* Vähä Kurkijärvi, järvi Kuhmoisten Harjunsalmella

## Muita paikkoja

* Kurkijärvi, kuivatettu lampi, nykyinen suo Vimpelissä
* Kurkijärvi, kylä, kaupunginosa tai kulmakunta Espoossa
* Kurkijärvi, kylä, kaupunginosa tai kulmakunta Hämeenlinnassa
* Kurkijärvi, kylä, kaupunginosa tai kulmakunta Joutsassa

## Henkilöitä

* Gene Kurkijärvi (s. 1967), suomalainen arkkitehti, kuvittaja ja sarjakuvantekijä.
* Juhani Kurkijärvi (1938–2005), suomalainen fyysikko, professori
Ušatšy

**Ušatšy** () eli **Ušatši** () on kaupunkityyppinen taajama ja maaseutuvaltainen hallintopiiri () Valko-Venäjän Vitsebskin maakunnan keskiosissa linnuntietä noin 40 kilometriä Navapolatskin eteläpuolella. Vuoden 2009 väestönlaskennan mukaan Ušatšyn kaupunkimaisessa taajamassa asui 5&nbsp;514 ja koko piirissä 15&nbsp;970 ihmistä.

Maantieyhteyksistä tärkeimpiä ovat hallintopiirin pohjois-eteläsuuntaisesti halkaiseva kantatie P46 (Venäjän raja–Polatsk–Ušatšyn piiri–Lepel) sekä Ušatšyn keskustaajamasta itään Bešankovitšyyn johtava pienempi P113-kantatie. Väinäjoki toimii hallintopiirin itäisenä rajana.

## Lähteet

## Aiheesta muualla
* Lyhyt kuvaus taajamasta  (BYcity.org)
* Ушачский район - Lyhyet artikkelit kaupunkimaisista taajamasta ja hallintopiiristä  (dorogiby.info)
* Taajaman keskustan kartta  (BYcity.org)
* Perustietoa hallintpiiristä  (emaps-online.com)
* WikiMapia karttalinkki taajamasta ympäristöineen, kohteiden selitykset pääosin  tai 
* Neuvostoliiton aikaista topografiakarttaa alueesta 
* Piirin perustietoja ja yleiskartta  (emaps-online.com)
* Kuvia hallintopiirista  (globustut.by)
* Kuvia hallintopiirista , ,  ja  (radzima.org)
Verkkopistoke

**Verkkopistoke** voi tarkoittaa seuraavia asioita:
*verkkovirran virtapistokkeita: katso Verkkovirta ja Pistoke
*tietoliikenteessä verkon yli tietoa lähettäviä pistokkeita
Conrad Nagel

**Conrad Nagel** (16. maaliskuuta 1897 Keokuk, Iowa – 24. helmikuuta 1970 New York, New York) oli yhdysvaltalainen näyttelijä. Hän aloitti teatterissa vuonna 1914 ja siirtyi elokuviin 1918 ja hänestä tuli eräs mykkäelokuvien aikakauden suosituimmista näyttelijöistä. Nagel näytteli menestyksekkäästi myös äänielokuvissa, joista ensimmäinen oli vuonna 1928 valmistunut *[[Romantiikkaa]]*. Hänen ainoa elokuvaohjauksensa, *[[Love Takes Flight]]*, valmistui vuonna 1937. Vuoden 1940 jälkeen Nagel esiintyi Broadwaylla ja radiossa ja näytteli elokuvissa enää satunnaisesti.

Nagel kuului Yhdysvaltain elokuva-akatemian perustajajäseniin ja isännöi yhdessä Bob Hopen kanssa ensimmäistä televisioitua Oscar-gaalaa vuonna 1953. Hän sai Oscar-kunniapalkinnon työstään The Motion Picture Relief Fund -hyväntekeväisyysjärjestössä. Nagel on saanut kolme tähteä Hollywood Walk of Famelle.

## Lähteet
Jack Haley

**Jack Haley** (10. elokuuta 1898 Boston, Massachusetts – 6. kesäkuuta 1979 Los Angeles, Kalifornia) oli yhdysvaltalainen näyttelijä. Hänen tunnetuimpiin rooleihinsa kuuluu Peltimies vuonna 1939 valmistuneessa elokuvassa *[[Ihmemaa Oz (vuoden 1939 elokuva)|Ihmemaa Oz]]*. Haleyn muihin elokuviin kuuluvat muun muassa *[[Pigskin Parade]]* (1936) ja *[[Alexanderin jazzyhtye]]* (1938). Hän lopetti elokuvanäyttelemisen 1950-luvulla, jonka jälkeen hän toimi kiinteistöalalla. Hän on saanut tähden Hollywood Walk of Famelle.

## Lähteet
Gilanlohi

**Gilanlohi** (*Oncorhynchus gilae*) on tyynenmerenlohiin kuuluva pienikokoinen pohjoisamerikkalainen lohikala. Se esiintyy ainoastaan suppealla alueella New Mexicon ja Arizonan osavaltioissa virtaavan Gilajoen latvoilla.

Kala elää pienissä vuoristopuroissa yli 2000 metrin korkeudessa. Elinympäristöjen heikkenemisen takia se oli erittäin uhanalainen ja sen elinalue oli rajoittunut noin kolmeenkymmeneen jokikilometriin 1960- ja 1970-lukujen taitteessa. Kalastus on ollut kielletty. Purojen kunnostusprojektien ja laitoskasvatukseen perustuvien istutusten ansiosta kanta ja levinneisyysalue ovat sittemmin elpyneet huomattavasti, ja liittovaltiotason  uhanalaisuusluokitusta voitiin lieventää vaarantuneeseen vuonna 2006.

Gilanlohi on läheistä sukua arizonanlohelle, joka voidaan lukea saman lajin alalajiksi (*Oncorhynchus gilae apache*). Se risteytyy myös kirjolohen kanssa.

## Lähteet

*
*Gila Trout Center for Biological Diversity.
Daubensee

**Daubensee** on järvi Sveitsissä, Valais'n kantonissa, Gemmipass-solassa. Daubensee on vähäjärvisen kantonin suurin luonnonjärvi (0,6 km²) Genevejärven jälkeen. Järven pinta on 2&nbsp;207 metriä mpy. Daubensee laskee pohjoiseen, Kanderjoen kautta Thuninjärveen.

## Lähteet
* 
*


Tiedosto: Daubensee2.jpg| Daubensee sijaitsee noin 2,2 kilometrin korkeudessa Bernin Alpeilla, Gemmipass-solassa.
Tiedosto: Daubensee.jpg | Daubensee talvella
Silvola

**Silvola** voi tarkoittaa seuraavia:

## Henkilöitä

* Kalevi Silvola (1935–2024), suomalainen pappi, teologian tohtori, tutkija ja kirjailija
* Kari Silvola (s. 1965), suomalainen päätoimittaja ja kirjailija
* Pekka Silvola (1924–2015), keskustalainen poliitikko ja Yleisradion ohjelmajohtaja
* Sakari Silvola (s. 1976), Yleisradion tuottaja ja toimittaja

## Paikkoja

* Silvola, kylä ja pientaloalue Vantaalla
* Silvolan kaivos, Sillbölen kaivos, Helsingin pitäjässä (nyk. Vantaalla) aikoinaan toiminut rautamalmikaivos
* Silvolan tekoallas, tekojärvi Vantaalla
* Silvola, kylä Paimiossa
* Silvola, kylä Kerimäellä
* Silvolan rautatieasema, Kerimäen rautatieaseman entinen nimi.
Lavonius

**Lavonius** on suomalainen suku, josta on tullut 1700-luvulla huomattavia pappeja, 1800-luvulla merkittäviä juristeja ja 1900-luvulla vaikuttajia talouselämässä ja politiikassa. Suvun eräs jäsen aateloitiin 1800-luvulla, mutta tämän sukuhaaran mieslinja sammui perustajansa kuollessa vuonna 1875.

Suvun varhaisin tunnettu edustaja on Säämingin kappalainen Jordanus Lavonius (n. 1677–1735), joka lienee ollut kotoisin jostain Itä-Suomesta Lavola-nimiseltä tilalta. Kantapaikaksi on aikanaan arveltu Viipurin pitäjän Lavolan tilaa, mutta tämän tueksi ei ole löydetty lähteitä – kuten ei sillekään väitteelle, että kyseessä olisi Taipalsaaren Lavola. Myöhemmin sukututkijat ovatkin pitäneet todennäköisempänä, että kyseessä olisi Kerimäen Klemettilän (nyk. Paasniemi) Lavola. Sieltä oli nimittäin lähtöisin Kerimäen lukkari Erik Erikinpoika Lavonius (n. 1664–1730), jota on veikattu Jordanus Lavoniuksen veljeksi.

Kuvernööri Alexander Lavonius aateloitiin vuonna 1855, ja suku introdusoitiin Suomen ritarihuoneelle joulukuussa 1857 numerolla 224. Alexander Lavoniuksen ainoa poika kuoli kuitenkin lapsettomana ennen isäänsä, joten aatelissuku sammui mieslinjalta hänen kuollessaan itse vuonna 1875. Hänen kolme tytärtään kuitenkin naivat tunnettuihin sukuihin. Aatelissuku sammui lopullisesti vuonna 1935.

## Suvun jäseniä
* Alexander Lavonius (1802–1875), virkamies ja Oulun läänin kuvernööri, naimisissa Rosina von Haartmanin (1821–1890) kanssa.
** Ebba zu Solms-Braunfels, o.s. Lavonius (1850–1927), prinsessa, prinssi Albrecht zu Solms-Braunfelsin puoliso, Alexander Lavoniuksen tytär
* Wilhelm Lavonius (1832–1897), suomen kielen professori, hovioikeudenneuvos, Alexander Lavoniuksen veljenpoika
** Magnus Lavonius (1870–1948), tekstiiliteollisuusjohtaja, tamperelainen kunnallispoliitikko, ministeri, Wilhelm Lavoniuksen poika. Hänen puolisonsa oli lyseon lehtori ja suomentaja Olga Lavonius (1876–1948).
** W. A. Lavonius (1874–1932), talouselämän vaikuttaja, sortovuosien laillisuusmies, Wilhelm Lavoniuksen poika
** Robert Lavonius (1879–1967), liikemies ja vuorineuvos, Wilhelm Lavoniuksen poika
*** Henrik Lavonius (1915–1996), esteratsastaja, teollisuusmies, Robert Lavoniuksen poika
** Herman Lavonius (1882–1960), lääkintöhallituksen lääkintöneuvos, Wilhelm Lavoniuksen poika

Äitinsä puolelta sukuun on kuulunut muun muassa ratsuväenkenraali Ernst Linder, joka oli Alexander Lavoniuksen tyttärenpoika.

## Lähteet
Uusiin maisemiin

**Uusiin maisemiin** () oli australialainen draamasarja, joka kertoo kaupunki- ja maalaisperheestä, jotka päättävät vaihtaa kotejaan ja aloittaa elämänsä uudelleen. Sarjaa tuotettiin kahden tuotantokauden verran vuodesta 2001 vuoteen 2003, minkä jälkeen se lopetettiin katsojasuosion vähenemisen ja tuotantokustannusten vuoksi. Australiassa sarjaa on esitetty Seven Network- ja Unversal Channel -kanavilla sekä Uudessa-Seelannissa TV One- ja TV2 -kanavilla. Suomessa sarjaa on esitetty *Uusiin maisemiin*-nimellä Yle TV1-kanavalla kaksi kertaa: joulukuusta 2009 maaliskuuhun 2010 ja uusintakierroksena 17. tammikuuta - 28. maaliskuuta 2011.

Sarjan englanninkielinen nimi *Always Greener* tulee sanonnasta: *The grass is always greener on the other side* (*Ruoho on aina vihreämpi aidan toisella puolella*).

## Juoni

Sarja seuraa pääasiassa kahden perheen vaiheita: Taylorien perhettä, jotka asuvat Sydneyn esikaupunkialueella sekä Uuden Etelä-Walesin maaseudulla lähellä kuvitteellista Invernessin kaupunkia asuvaa Toddien perhettä. Molemmat perheet ovat kohdanneet ongelmia, mistä johtuen perheet vitsailevat jouluillallisella, että heidän pitäisi vaihtaa koteja elämänsä suunnan muuttamiseksi. Vitsistä tulee totta, kun John huomaa tyttärensä Marissan olevan koukussa huumeisiin ja Johnin sisko Sandra ei pysty maksamaan laskujaan. Perheet vaihtavat koteja ja aloittavat uuden elämän ja kohtaavat uusia haasteita. Sarjalle tyypillistä on käsitellä vakavia kysymyksiä usein humoristisella näkökulmalla.

## Henkilöt

## Lähteet

## Aiheesta muualla
*Uusiin maisemiin Internet Movie Databasessa
*TV.com 
* Australian Television Information Archive
*National Film and Sound Archive
Raronin läntinen alue

**Raronin läntinen alue** (, ) on yksi Sveitsin 148:sta ja Wallisin kantonin 14:stä hallinnollisesta alueesta. Alue sijaitsee Rhônen ja sen sivujoen Lonzan laaksossa Ylä-Wallisin alueella. 

Raronin läntisen alueen lisäksi Wallisissa on Raronin itäinen alue, joka on virallisesti erillinen hallintoalue (). Toisinaan, virallisissakin yhteyksissä kuten tilastoissa, nämä kaksi aluetta kuitenkin käsitellään yhdessä.

## Kunnat
Raronin läntisellä alueella on 11 kuntaa, joista suurimmat ovat Raron ja Steg-Hohtenn. Alueen keskuspaikka on Raron. Raronin läntisen alueen asukasluku on 7&nbsp;852 (31.12.2015). Väkimäärä on lievässä kasvussa, sillä vuoden 2012 lopussa asukkaita oli 7&nbsp;820. Alueen pinta-ala on 270 km² . 

## Asukkaat ja kieli
Raronin alue on selkeästi saksankielinen. Vuonna 2000 alueen vakituista asukkaista 96 % oli saksankielisiä. Sekä ranskan- että italiankielisiä oli alle 1 % ja muun kielisiä noin 3 %. 

## Lähteet
Ormiokasvit

**Ormiokasvit** (*Marsileaceae*) on saniaisten heimo *[[Salviniales]]*-lahkossa. Siihen kuuluu kolme sukua ja noin 75 lajia. Ormiokasvit ovat tyypillisesti erilaisitiöisiä ja kasvavat vedessä. Suomessa heimon lajeista tavataan vain yksi, hyvin harvinainen ormio (*Pilularia globulifera*).

## Suvut
* apilasaniaiset (*Marsilea*)
* ormiot (*Pilularia*)
* *Regnellidium* – laji *[[Regnellidium diphyllum]]* 

## Lähteet

## Aiheesta muualla
* ITIS: Marsileaceae
Yleisurheilun alle 18-vuotiaiden maailmanmestaruuskilpailut 1999

Vuoden **[[1999]] [[yleisurheilun alle 18-vuotiaiden maailmanmestaruuskilpailut]]** käytiin 16.–18. heinäkuuta Bydgoszczissa, Puolassa.

## Mitalistit
### Pojat

### Tytöt

## Lähteet
* Viralliset tulokset
* http://www.gbrathletics.com/ic/wy.htm
Elin Fagerholm

**Elin Vilhelmina Fagerholm** (vuodesta 1926 **Airamo**, o.s. **Lönngren**, 25. toukokuuta 1886 Helsinki – 16. joulukuuta 1971 Helsinki) oli suomalainen poliitikko, joka toimi SSTP:n kansanedustajana vuosina 1922–1923. Fagerholmin kansanedustajakausi päättyi kesken, kun hänet vangittiin poliittisen toimintansa vuoksi ja tuomittiin yli kahden vuoden vankeusrangaistukseen. Fagerholm oli myös Suomen Sosialidemokraattisen Naisliiton puheenjohtaja vuosina 1918–1921.

## Elämä
Helsingin Sörnäisten työläiskaupunginosassa syntynyt Fagerholm kävi kansankoulun ja kauppakoulun. Äidin kuoltua hän joutui jo nuorena huolehtimaan sisaruksistaan. Työväenliikkeeseen Fagerholm lähti vuonna 1903, jolloin hän liittyi Sörnäisten työväenyhdistyksen jäseneksi. Lokakuussa 1905 Fagerholm oli perustamassa STY:n naisosastoa. Vuonna 1907 hän sai työpaikan Osuusliike Elannon konttoristina. 

Lokakuussa 1917 Fagerholm valittiin sosialidemokraattisen naisliiton liittotoimikuntaan. Sisällissodan tapahtumista Fagerholm pysytteli pääosin sivussa. Hänet valittiin ainoastaan punaisten muodostaman Helsingin kaupunginvaltuuston nimittämään talousvaliokuntaan muutamaa päivää ennen kansanvaltuuskunnan evakuointia Viipuriin. Sodan päättyessä Fagerholm oli Hilda Öbergin ohella ainoa naisliiton liittotoimikunnan jäsen, joka ei ollut vangittuna tai paennut maasta. Syksyn aikana hän ryhtyikin organisoimaan naisliiton toimintaa uudelleen Öbergin ja liittotoimikunnan varajäsenen Fiina Pietikäisen kanssa. Joulukuussa 1918 pidetyssä liittokokouksessa Fagerholm valittiin naisliiton puheenjohtajaksi. 

Vuosikymmenen vaihtuessa Fagerholm jätti sosialidemokraatit ja lähti kommunistisen SSTP:n toimintaan. Joulukuussa 1920 Fagerholm valtasi naisliiton kommunisteille yhdessä Mimmi Kanervon, Fiina Pietikäisen ja Rosa Sillanpään kanssa. SSTP:n puolueneuvosto lakkautti järjestön hieman myöhemmin ja tammikuussa 1922 tilalle perustettiin naissihteeristö, johon hänet valittiin. Fagerholm toimi myös sihteeristön julkaiseman *[[Työläisnainen|Työläisnaisen]]* päätoimittajana 1922–1923.

SSTP:n puoluetoimikuntaan kuulunut Fagerholm oli ensimmäisen kerran pidätettynä poliittisen toimintansa vuoksi jo tammikuussa 1922. Kansanedustajaksi hänet valittiin saman vuoden heinäkuussa järjestetyissä eduskuntavaaleissa. Kesäkuussa 1923 Fagerholm pidätettiin uudelleen hänen allekirjoitettuaan SSTP:n julkaiseman kommunistisen rauhanjulistuksen. Syys–lokakuun vaihteessa tutkintovankeutta jatkettiin Etsivän keskuspoliisin määräyksestä niin sanottuun suureen kommunistijuttuun liittyen. Viimein kesäkuussa 1924 Turun hovioikeus tuomitsi Fagerholmin valtiopetoksen valmistelusta 2 vuoden 4 kuukauden kuritushuonerangaistukseen.

Fagerholm suoritti tuomionsa Hämeenlinnan naisvankilassa, josta hän pääsi ehdonalaiseen toukokuussa 1926. Vapauduttuaan Fagerholm ei enää lähtenyt politiikkaan, vaan jatkoi Elannon konttoristina vuoteen 1951 saakka.

## Yksityiselämä
Leskeksi jääneen Elin Fagerholmin toinen puoliso oli näytelmäkirjailija Arvo Airamo, jonka kanssa hän avioitui 1926. Pariskunta on haudattu Hietaniemen hautausmaan uurnalehtoon.

## Lähteet
Mooka

**Mooka** () on Japanin kaupunki Honshūn saarella Kantōn alueella Tochigin prefektuurissa. Se sijaitsee sisämaassa prefektuurin kaakkoisosassa Kinujoen vasemmalla rannalla. Kaupungin keskustan läpi virtaa Gogyōjoki, ja idässä siihen kuuluu myös vuoristoalueita. Etelässä kaupunki rajautuu Ibarakin prefektuuriin. Mookassa on 78&nbsp;681 asukasta (syyskuussa 2020) ja sen pinta-ala on 167,34 neliökilometriä.

Mookaa palvelee kolmannen sektorin Mooka-rautatien Mooka-linja.

## Kuvia

Tiedosto:Ruins of Sakuramatchi Jin'ya 01.JPG|Sakuramachi jin’ya
Tiedosto:Ruins of Moka Castle.JPG|Mookan linnan raunioita
Tiedosto:Cherry Blossoms at Gyoya River (8607223533).jpg|Kirsikankukkia Gyōyajoella
Tiedosto:Moka-Sta.JPG|Mookan rautatieasema
Tiedosto:Moka city center area Aerial photograph.1974.jpg|Mookan kantakaupunki vuoden 1974 ilmakuvassa


## Lähteet

## Aiheesta muualla

* Kaupungin internetsivut
Nasu-Shiobara

**Nasu-Shiobara** () on Japanin kaupunki Honshūn saarella Kantōn alueella Tochigin prefektuurissa. Se sijaitsee sisämaassa prefektuurin pohjoisosassa Nasunogaharan alluviaalikeilan alueella. Kaupungin pohjoisosissa virtaa Nakajoki, eteläosissa Hōkijoki. Lännessä kaupunki käsittää vuoristoalueita muun muassa Nasu- ja Takaharavuorilta. Nasu-Shiobarassa on 115&nbsp;786 asukasta (syyskuussa 2020) ja sen pinta-ala on 592,74 neliökilometriä.

Nasu-Shiobaraa palvelevat JR Higashi-Nihonin Utsunomiya-linja eli Tōhoku-päälinja ja suurnopeusjunayhteys Tōhoku Shinkansen.

## Kuvia

Tiedosto:Shiobara Monzen Onsen.JPG|Shiobara-onsenin rakennuksia
Tiedosto:Miyama Dam lake.jpg|Miyaman patojärvi
Tiedosto:180726 Nasushiobara Station Nasushiobara Japan01bs4.jpg|Nasu-Shiobaran rautatieasema
Tiedosto:NakagawaKahanKoen20120901.jpg|Nakajoen rantapuistoa


## Lähteet

## Aiheesta muualla

* Kaupungin internetsivut
Natriumfosfaatti

**Natriumfosfaatti** eli **natriumortofosfaatti** tai **trinatriumfosfaatti** (Na3PO4) on natrium- ja fosfaatti-ionien muodostama epäorgaaninen ioniyhdiste. Ainetta käytetään puhdistusaineissa ja elintarvikkeissa lisäaineena.

## Ominaisuudet
Natriumfosfaatti on valkoista tai väritöntä kiinteää ainetta, joka liukenee veteen ja liuokset ovat vahvasti emäksisiä. Kiteisenä se voi esiintyä useina kidevedellisinä muotoina, joita ovat muun muassa hemi-, heksa-, okta- ja dodekahydraatit. Natriumfosfaatille on tyypillistä muodostaa kaksoissuoloja muiden metalliyhdisteiden kanssa.

## Valmistus
Natriumfosfaattia saadaan fosforihaposta neutraloimalla sitä riittävällä määrällä natriumhydroksidilla tai natriumkarbonaatilla. Myös natriumvetyfosfaatin ja natriumhydroksidin välistä reaktiota käytetään. Yhdistettä tuotetaan myös fosforihapon valmistuksessa syntyvän fosfaattipitoisen saostuman emäskäsittelyllä. Natriumfosfaatti myydään joko kiteisenä, hiutalemaisena aineena, joka voi olla kidevedellistä tai ruiskukuivattua.
:3 NaOH + H3PO4 → Na3PO4 + 3 H2O

## Käyttö
Natriumfosfaatti on vahvasti emäksistä ja saippuoi rasvaa. Rasvan- ja lianirrotuskyvyn vuoksi sitä käytetään erityisesti teollisuuden käyttöön tarkoitetuissa puhdistusaineissa ja värinpoistoaineissa. Yhdistettä voidaan käyttää myös veden kovuuden vähentämiseen, koska se muodostaa kalsium- ja magnesiumionien kanssa niukkaliukoisia kalsium- ja magnesiumfosfaatteja. Elintarvikkeissa natriumfosfaattia käytetään hapettumisenesto- ja happamuudensäätöaineena. Sen ja natriumdivetyfosfaatin sekä natriumvetyfosfaatin E-koodi on E 339.

## Lähteet

## Aiheesta muualla
*
Romano Bonagura

**Romano Bonagura** (15. lokakuuta 1930 –  30. lokakuuta 2010) oli italialainen rattikelkkailija. Hän saavutti kahden miehen rattikelkkailussa olympiahopeaa Innsbruckissa 1964 parinaan Sergio Zardini.

## Lähteet
Dean Cetrulo

**Diaz Victor ”Dean” Cetrulo** (24. helmikuuta 1919 – 9. toukokuuta 2010) oli yhdysvaltalainen miekkailun olympiamitalisti. Hänen aseenaan oli säilä.

Cetrulo saavutti säilämiekkailun joukkuekilpailussa olympiapronssia Lontoossa 1948.

## Lähteet
Wide-field Infrared Survey Explorer

**Wide-field Infrared Survey Explorer** (**WISE**) on NASAn infrapuna-alueen tähtitieteellinen avaruusteleskooppi, joka laukaistiin 14. joulukuuta 2009,  ja poistettiin käytöstä 17. helmikuuta 2011.  Yhteensä 320 miljoonaa dollaria maksanut 40&nbsp;cm infrapunateleskooppi laukaistiin maata kiertävälle radalle, jossa se teki havaintoja taivaasta yli 10 kuukautta. Alkuperäistä tarkkailuajan kestoa rajoitti jäähdytykseen käytettävän vedyn määrä, mutta jäähdytysaineen loputtua satelliittia käytettiin toisiin tehtäviin vielä 4 kuukauden ajan.

**NEOWISE** () on Maan lähelle tulevien asteroidien etsintään tarkoitettu tarkoitettu projekti, joka käynnistettiin vuonna 2013 ottamalla WISE-teleskooppi uuteen käyttöön.

## Katso myös
* C/2020 F3 (NEOWISE)

## Lähteet

## Aiheesta muualla

* WISE mission project website 
**  WISE mission multimedia gallery 
** WISE mission Fact Sheet 
** WISE mission Press Kit 
* WISE mission Profile  by NASA's Solar System Exploration 
* Ball Aerospace Passes WISE CDR 
* In Search of Dark Asteroids (and Other Sneaky Things)  
* WISE Passbands 
* Comparison of WISE resolution with that of COBE and IRAS (with movie)  
* NASA's WISE Mission Releases Medley of First Images
Ilidža

**Ilidža** on kunta Bosnia ja Hertsegovinassa. Se sijaitsee lähellä maan pääkaupunkia Sarajevoa. Kaupungin asukasluku oli vuoden 2013 väestönlaskennassa 66&nbsp;730.

## Maantiede

Ilidža sijaitsee Bosnia ja Hertsegovinan Sarajevon kantonissa Bosnajoen ja sen haara Željeznicajoen varrella maan pääkaupunki Sarajevon esikaupunkialueella.

Ilidžan alueella on paljon kuumia lähteitä. Kuuluisin lähde on Vrelo Bosne. Vrelo Bosnessa sijaitsevat Bosnajoen alkulähteet ja nykyisin se on puistoaluetta. Paikka sijaitsee kaupungin vieressä kohoavan Igmanvuoren juurella.

## Historia

Rooman valtakunnan kaudella Ilidža oli roomalainen hallinnollinen keskus ja lomakohde. Paikalla oli aikanaan roomalaisia rakennuksia, joita on tosin myöhemmin purettu muihin rakennushankkeisiin. Esimerkiksi Ilidžan niin sanottu Roomalainen silta lienee peräisin vasta osmanien valtakunnan kaudelta, mutta sen rakentamisessa on käytetty roomalaisista raunioista tuotuja tiiliä. Ilidžan lähteet tunnettiin vielä keskiajalla lääkinnällisenä pidetystä vedestään, jota mahdollisesti myös kuljetettiin muille paikkakunnille. Kaupungin nimi on johdettu lääkettä tarkoittavasta turkinkielisestä sanasta *iladž*.

Monet Ilidžan nykyisistä historiallisista rakennuksista ovat peräisin Itävalta-Unkarin kaudelta. Tuolloni paikalle rakennettiin hotelleja, huviloita ja ravintoloita. Joitakin tuon kauden rakennuksia ovat esimerkiksi Vrelo Bosneen johtava katu ja Hotel Igman eli nykyinen kaupungintalo.

## Väestö
Bosnia ja Hertsegovinan vuoden 2013 väestönlaskennan mukaan Ilidžan asukasluku oli 66&nbsp;730. Heistä bosniakkeja oli 58&nbsp;120, kroaateja 3&nbsp;030, serbejä 1&nbsp;600 ja muita 3&nbsp;259.

## Lähteet

## Aiheesta muualla
Nasu-Karasuyama

**Nasu-Karasuyama** () on Japanin kaupunki Honshūn saarella Kantōn alueella Tochigin prefektuurissa. Se sijaitsee sisämaassa prefektuurin itäosassa Nakajoen varrella. Idässä kaupungin alue nousee Yamizovuorille ja rajautuu Ibarakin prefektuuriin. Nasu-Karasuyamassa on 25&nbsp;729 asukasta (syyskuussa 2020) ja sen pinta-ala on 174,35 neliökilometriä.

Nasu-Karasuyamaa palvelee JR Higashi-Nihonin Karasuyama-linja.

## Kuvia

Tiedosto:2014 Yamaage Matsuri 04.JPG|Yamaage-matsuri
Tiedosto:A Japanese old bridge Sakaibashi - panoramio.jpg|Sakaibashi ylittää Nakajoen
Tiedosto:Tochigi Ryumon-Waterfall.jpg|Ryūmon-vesiputous
Tiedosto:KarasuyamaStationNew1.jpg|Karasuyaman rautatieasema
Tiedosto:Nasukarasuyama city center area Aerial photograph.1974.jpg|Nasu-Karasuyaman kantakaupunki vuoden 1974 ilmakuvassa


## Lähteet

## Aiheesta muualla

* Kaupungin internetsivut
Apurímac

**Apurímac** voi viitata seuraaviin asioihin:
*Apurímacin alue, Perun hallinnollinen alue
*Apurímac, joki Perussa
**[[Apurimac (albumi)|Apurimac]]*, saksalaisen new age -yhtye Cuscon albumi
Gervasio Deferr

**Gervasio Deferr Ángel** (s. 7. marraskuuta 1980 Barcelona) on espanjalainen entinen telinevoimistelija ja kaksinkertainen olympiavoittaja. Hän oli maansa ensimmäinen voimistelun olympiavoittaja.

Deferr voitti hypyn olympiakultaa Sydneyn vuoden 2000 ja Ateenan vuoden 2004 kesäolympialaisissa. Ateenassa hän sijoittui lisäksi permannolla neljänneksi. Pekingin kesäolympialaisissa 2008 Deferr voitti hopeaa permannolla.

Permannolla Deferr voitti MM-kilpailuista kaksi hopeamitalia ja EM-kilpailuista yhden hopeamitalin. Hän menetti vuoden 2002 MM-kilpailujen permannon hopeamitalinsa jäätyään kiinni marihuanasta.

Deferr ilmoitti lopettavansa kilpailijanuransa tammikuussa 2011.

## Lähteet
* Gervasio Deferr – FIG 
* Gervasio Deferr  Sports Reference LLC. 

### Viitteet
Frikyrklig samverkan

**Frikyrklig samverkan** r.f. (lyh. **FS**, aik. *Finlands Svenska Frikyrkoråd*) on vuonna 1936 perustettu suomenruotsalaisten vapaakirkkojen yhteistyöelin. Järjestö koordinoi jäsenjärjestöjen kehitysaputyötä. Järjestön kansainvälinen työ tunnetaan nimellä FS Global. Suomenruotsalaisen vapaakirkollisen avustustyön historia ulottuu 1890-luvulle. Vuodesta 1995 lähtien FS:lla on ollut Suomen ulkoministeriön kanssa yhteinen puitesopimus kehitysavusta. Vuodesta 2003 lähtien järjestö on toiminut kehitysyhteistyön kumppanina. FS:n jäsenkirkkoja ovat Finlands svenska adventkyrka, Finlands svenska baptistsamfund, Finlands svenska metodistkyrka, Finlands svenska pingstmission, Frälsningsarmén i Finland ja Missionskyrkan i Finland. Frikyrklig samverkanin edustamiin yhteisöihin kuuluu noin 5 400 jäsentä ja 75 paikallisseurakuntaa.

## Aiheesta muualla
Frikyrklig samverkan r.f.:n verkkosivusto

## Lähteet
Giuseppe Giannini

**Giuseppe Giannini** (s. 20. elokuuta 1964 Rooma, Italia) on italialainen jalkapalloilija.

Giannini edusti pääosan urastaan Romaa. Hän on seuraikonin asemassa.

## Pelaajana
### Ura
Giannini oli pelipaikaltaan keskikenttäpelaaja. Hän pelasi yleensä hyökkäävässä roolissa.

Giannini pelasi viimeiset juniorivuotensa Romassa. Seuran edustusjoukkueessa Serie A:ssa hän pelasi vuosina 1981–1996. Roman kapteenina Giannini toimi vuosina 1987–1996. Hän on seuran virallisten otteluiden listalla kolmantena 437 esiintymisellään. Giannini voitti Roman riveissä Italian-mestaruuden vuonna 1983. Lisäksi hän saavutti seurassa kolme Italian cupin voittoa.

Vuosina 1996–1997 Giannini edusti Itävallan Bundesliigassa Sturm Grazia. Vuosina 1997–1999 hän edusti Serie A:ssa ja Serie B:ssä Napolia ja Lecceä.

Italian maajoukkueessa Giannini pelasi 47 ottelua ja teki niissä kuusi maalia vuosina 1986–1991. Hän edusti Italiaa EM-kilpailuissa vuonna 1988 ja MM-kilpailuissa vuonna 1990. Giannini saavutti MM-pronssia Italiassa järjestetyissä vuoden 1990 kilpailuissa. Hän saavutti lisäksi alle 21-vuotiaiden EM-hopeaa vuonna 1986.

### Saavutukset
*Italian-mestaruus 1983
*Italian cup 1984, 1986, 1991
*Itävallan cup 1997
*Itävallan supercup 1996
*MM-pronssi 1990
*Alle 21-vuotiaiden EM-hopea 1986

## Valmentajana
Peliuransa jälkeen Giannini on työskennellyt valmentajana. Hän on valmentanut kolmannella sarjatasolla ja Romanian pääsarjassa.

## Lähteet
Centralia (Pennsylvania)

**Centralia** on kunta (*borough*) Yhdysvaltojen koillisosassa, Pennsylvaniassa. Kunta on nykyään lähes autio, lukuun ottamatta viittä asukasta, jotka ovat kieltäytyneet hylkäämästä kotikaupunkiaan. Vielä 1981 asukasluku oli yli tuhat.

Kunnan autioituminen sai alkunsa vuonna 1962, kun kaupungin alla sijaitsevassa kivihiilikaivoksessa syttyi tulipalo. Paloa yritettiin sammuttaa useita kertoja 1960- ja 1970-luvuilla, mutta kaivoksessa ollut antrasiitti paloi niin kuumasti, että vesi, jolla tulta yritettiin sammuttaa, vain haihtui. Kivihiilipalo levisi koko kaupungin alle, ja myrkyllisiä palokaasuja alkoi 1970-luvulla purkautua maan pinnalle useista paikoista. Palojen pehmitettyä maata muun muassa Centralian päätie sortui paikoittain. Suurin osa lopuistakin asukkaista lähti kunnasta 1992, kun Pennsylvanian osavaltio osti suuren osan taloista ja purki ne. Centralian postinumerokin poistettiin käytöstä vuonna 2002.

Vuonna 2013 Pennsylvanian osavaltion viranomaiset ja Centralian asukkaat saivat sovittua, että jäljellä olevat asukkaat saavat asua kodeissaan elämänsä loppuun asti, minkä jälkeen osavaltio saa oikeudet koteihin.

Kauhuelokuva *[[Silent Hill (elokuva)|Silent Hillin]]* käsikirjoittaja Roger Avary otti Centraliasta inspiraatiota elokuvaa varten. Elokuva perustuu *Silent Hill* -pelisarjaan, ja myös pelien väitetään usein virheellisesti saaneen inspiraatiota Centraliasta. Pelien alkuperäisen taiteellisen johtajan Masahiro Iton mukaan tämä ei pidä paikkaansa.

## Lähteet